TOG บวกแรง 7% ลุ้นไตรมาส 3 โตเด่น! ยอดขายสินค้าสหรัฐ-ยุโรปพุ่ง จับตากำไรปีนี้นิวไฮ
TOG บวกแรง 7% ลุ้นไตรมาส 3 โตเด่น! ยอดขายสินค้าสหรัฐ-ยุโรปพุ่ง จับตากำไรปีนี้นิวไฮ-แนะซื้ออัพเป้าใหม่ 13.50 บ.
TOG บวกแรง 7% ลุ้นไตรมาส 3 โตเด่น! ยอดขายสินค้าสหรัฐ-ยุโรปพุ่ง จับตากำไรปีนี้นิวไฮ-แนะซื้ออัพเป้าใหม่ 13.50 บ.
1 ก.ย. 2564

ผู้สื่อข่าวรายงานว่า วันนี้(1ก.ย.64)ราคาหุ้น บริษัท ไทยออพติคอล กรุ๊ป จำกัด (มหาชน) หรือ TOG ณ เวลา 11.38 น. อยู่ที่ 8.85 บาท บวก 0.60 บาท หรือ 7.27% สูงสุดที่ 8.95 บาท ต่ำสุดที่ 8.20 บาท ด้วยมูลค่าซื้อขาย 18.28 ล้านบาท

บล.เคทีบีเอสที ระบุในบทวิเคราะห์วันนี้ (1 ก.ย.64)TOG  แนะนำ “ซื้อ” ปรับราคาเป้าหมายขึ้นเป็น 13.50 บาท (เดิม 10.50 บาท) อิง 2022E PER20.6x (5-yr average PER) โดย roll over ไปใช้ราคาเป้าหมายปี 2565
โดย TOG รายงานกำไรปกติไตรมา 2/2564 ที่ 78 ล้านบาท พลิกฟื้นจากขาดทุนปกติไตรมาส 2/2563 ที่ -42 ล้านบาท และปรับตัวลงเล็กน้อย -3% เทียบไตรมาสก่อนหน้าตามปัจจัยทางฤดูกาลทั้งนี้ผลการดำเนินงานที่ฟื้นตัวอย่างมาก เทียบช่วงเดียวกันของปีก่อน เป็นไปตามอุปสงค์ที่ฟื้นตัว โดยเฉพาะตลาดสหรัฐและตลาดยุโรป และภาคส่งออกที่ทำได้ดีขึ้น เนื่องจากในไตรมาส 2/2563 ตรงกับช่วงล็อกดาวน์ในหลายภูมิภาค
ทั้งนี้ปรับประมาณการกำไรปกติปี 2564-2565 ขึ้น +20%/+15% เป็น 293 ล้านบาท และ 310 ล้านบาท ตามลำดับ (+330% เทียบช่วงเดียวกันของปีก่อน และ 6% เทียบช่วงเดียวกันของปีก่อน) เพื่อสะท้อนผลการดำเนินงานไตรมาส 2/2564 ที่สูงกว่าคาด สำหรับแนวโน้มาส 3/2564 ประเมินจะเติบโตดีต่อเนื่อง เทียบช่วงเดียวกันของปีก่อน
ราคาหุ้น outperform SET +19% ในช่วง 1 เดือน จากการคาดการณ์ผลการดำเนินงานไตรมาส 2/2564 จะออกมาดีมองว่า TOG มีโอกาสสูงที่จะ outperform ต่อจาก 1) แนวโน้มกำไรปกติปี 2564 ที่จะทำสถิติสูงสุดใหม่ และปี 2565 ที่มีโอกาสขยายตัวต่อเนื่องตามเศรษฐกิจที่ฟื้นตัว แผนขยายธุรกิจในเชิงรุกมากขึ้นของคู่ค้า (i.e. Specsavers) และการขยายตลาดใหม่ และ 2) ราคาหุ้นปัจจุบันยังถูกมาก โดยเทรดที่ 2021E PER เพียง 13x (-1.5SD below 5-yr average PER)